Nämä ovat Vuoden punaviini ja Vuoden valkoviini 2018 | Viini-lehti
Palkitsimme Vuoden parhaat viinit jo viidennentoista kerran! Viini-lehden Vuoden punaviini 2018 on chileläinen pinot noir ja Vuoden valkoviini 2018 itävaltalainen grüner veltliner.
475537, Alkon tuotesivu
Punaviini / Valle de Leyda / San Antonio, Chile
16,78 € (0,75 l)
Kypsän marjainen, lähes hillomainen tiivis tuoksu on punasäväytteinen, muistuttaen kirsikoita, mansikoita ja vadelmia. Keskitäyteläinen maku seuraa aromeiltaan tuoksua. Viini on maultaankin tiivis ja intensiivinen. Siinä on notkea ja suunmyötäinen suutuntuma. Kokonaisuus on nuorekas, mutta silti monivivahteinen ja lempeiden hedelmähappojen ansiosta myös eloisa. Jälkivaikutelma on pitkä ja tyylikäs.
552587, Alkon tuotesivu
Valkoviini / DAC Kamptal Reserve / Niederösterreich, Itävalta
18,48 € (0,75 l)
Erittäin hedelmäinen, puhtaan omenainen, persikkainen, meloninen ja mineraalisen mausteinen, pippurinen tuoksu. Täyteläinen, kuiva, mutta lähes eksoottisen hedelmäinen maku toistaa tuoksun vivahteet. Mausta voi erottaa lisäksi sitruksien ja yrttien sävyjä. Eloisa hapokkuus tuo ryhtiä ja kantaa kokonaisuutta hieman suuta supistavaan, veden kielelle nostattavaan, persikan kiveä aromeiltaan muistuttavaan jälkivaikutelmaan.
Ruokasuositus: Täyteläiset, punalihaiset kala- ja runsaat äyriäisruoat.
Yleisöäänestyksen suosikkiviinit
Lukijat saivat äänestää omaa suosikkiaan kuuden Vuoden viini -finalistin joukosta. Parhaaksi punaviiniksi äänestettiin Valdifalco Morellino Di Scansano 2016. Saman viinin vuosikerta 2015 valittiin aiemmin tänä vuonna Vuoden luomupunaviiniksi.
Valdifalco Morellino di Scansano 2017
487817, Alkon tuotesivu
Punaviini / DOCG Morellino di Scansano / Toscana, Italia
Yleisön mielestä paras valkoviini on Trimbach Riesling Réserve 2016.
588587, Alkon tuotesivu
Osallistujien kesken arvotun Riedel-lasipaketin (arvo 260 €) voitti Lea Rahtu, Peipohjalta. Onnea!
TOP 5: Magnumit kesäjuhliin
Juhlat tulossa ja viini hakusessa? Magnum-pullot ovat näyttäviä tarjottavia ja niistä riittää tarjottavaa isommallekin seurueelle. Katso viinisuositukset!
12.06.2019 Viinisuositukset Antti Rinta-Huumo Kuva Shutterstock